**A NUKLEUS Kockázati Tőkealap-kezelő Zrt. vezető tisztségviselői**

**Márkus Balázs** vezérigazgató, ügyvezető, az igazgatóság elnöke, teljes tevékenységet irányító személy, befektetés-kezelési tevékenységet, a befektetési eszközök és tőzsdei termékek kereskedését irányító személy.

Márkus Balázs a NUKLEUS Kockázati Tőkealap-kezelő Zrt. Igazgatóságának elnöke és vezérigazgatója. Diplomáját 2006-ban a Budapesti Corvinus Egyetemen Befektetés-elemző és Kockázatkezelő szakon szerezte. Hazai kereskedelmi bankokban és brókercégekben szerzett kiterjedt tőkepiaci tapasztalatszerzés után a Pallas Athéné Alapítványok befektetéseit kezelte 2016 januárjától 2019 tavaszáig a FERIDA Zrt. Igazgatóságának elnökeként, valamint az Optima Befektetési Alapkezelő Zrt. portfoliókezelőjeként. 2018 őszétől az MKB Nyugdíjpénztár és az MKB-Pannónia Egészség- és Önsegélyező Pénztár befektetéseiért felelős munkatársa. A Budapesti Corvinus Egyetemen 2011 óta tanít a Befektetések és Vállalati Pénzügy Tanszéken a pénzügyi derivatívák piacairól. A Heller Farkas Szakkollégium szenior tagja.

További tisztségviselők:

**Antal Dénes**, igazgatósági tag

Antal Dénes 15 éven keresztül dolgozott az MKB Bank Zrt. Pénz- és Tőkepiaci Igazgatóságán, ahol üzletágvezetőként később főosztályvezető-helyettesként a befektetési szolgáltatások üzletágat vezette. 2015 és 2019 között a Magyar Nemzeti Bank által alapított Pallas Athéné Alapítványoknál befektetésekkel kapcsolatos tanácsadóként dolgozott, majd az Optima Befektetési Zrt. vezérigazgató-helyetteseként és az Igazgatóság tagjaként felelős volt az alapítványi vagyon kezeléséért. 2017-től 2019-ig az Optima Alapkezelő Zrt. adminisztratív tevékenységet irányító vezetője. 2018. márciustól a Budapest Bank Igazgatóságának tagja. 2020-tól NUKLEUS Kockázati Tőkealap-kezelő Zrt Igazgatóságának tagja. Széles körű szakmai tapasztalattal rendelkezik a pénzügyi-, értékpapír- és ingatlan befektetések területén, mind a termékfejlesztésben, értékesítésében, elszámolásában és ezeket a tevékenységeket támogató folyamatok és informatikai rendszerek működtetésében. Egyetemi diplomáját, a Szegedi Tudományegyetem Gazdaságtudományi Karának, pénzügy-informatika szakirányán szerezte 2004-ben.

**Dr. Sebestyén Géza**, igazgatósági tag

Sebestyén Géza 1997-ben szerzett matematikus diplomát az Eötvös Loránd Tudományegyetemen és 2000-ben közgazdász diplomát a Budapesti Közgazdaságtudományi Egyetemen (ma: BCE). PhD fokozatát 2009-ben szerezte meg Budapesti Közgazdaságtudományi Egyetemen (ma: BCE). Sebestyén Géza üzleti pályáját 1998-ban az ÁB-AEGON-nál kezdte, tudományos pályafutását pedig 2000-ben a Budapesti Közgazdaságtudományi Egyetemen. Tudományos pályája során pénzügyi tárgyakat oktatott a BCE mellett az osztrák Wirtschaftsuniversität Wien-en, a francia ESSCA-ban, a német Munich Business School-on, a Kodolányi János Főiskolán, az Eötvös Loránd Tudományegyetemen, a Budapesti Műszaki és Gazdaságtudományi Egyetemen és a Szegedi Tudományegyetemen. Jelenleg a Budapesti Corvinus Egyetem docense. Üzleti pályája során több alapítványnál és befektetési alapkezelőnél is dolgozott felelős pozícióban. 2019. augusztus 6. óta a NUKLEUS Kockázati Tőkealap-kezelő Zrt. igazgatósági tagja.

**Németh István**, felügyelőbizottsági tag

Németh István az ING Bank N.V. Közép-Kelet Európai Energiaszektor pénzügyi tanácsadási tevékenységének igazgatója. István 2007-ben csatlakozott az ING Bankhoz strukturált finanszírozási és M&A elemzőként. Azóta a M&A, tőkepiaci, tőkestrukturálási valamint hitelminősítési tanácsadói megbízásokon dolgozott a nagyvállalati szektorban Magyarországon, valamint a régió többi országában. Jelentős tranzakciós tapasztalattal rendelkezik az energetikai szektor mellett többek között a kereskedelmi, pénzügyi, gyógyszeripari és logisztikai szektorokban. Korábban a Corvius Nemzetközi Befektetési Zrt-nél dolgozott befektetési elemzőként. A Budapesti Közgazdaságtudományi és Államigazgatási Egyetemen szerzett Közgazdász diplomát, valamint rendelkezik EFFAS/CIIA befektetéselemzői végzettséggel is. Felsőfokú nyelvtudással rendelkezik angol és cseh nyelvekből.

**Kardos Miklós**, felügyelőbizottsági tag

Kardos Miklós egyetemi diplomáját a Budapesti Corvinus Egyetem (BCE) Közgazdaságtudományi Karának pénzügy szakán szerezte 2009-ben, majd ebben az évben pályakezdőként az MKB Bank Zrt. Pénz és Tőkepiaci Igazgatóságán befektetési szolgáltatások szakterületén kezdett el dolgozni értékpapírpiaci üzletkötőként. 2010. szeptemberében csatlakozott az FHB Bank Zrt. Tőkepiaci és Treasury Igazgatóságának csapatához. 2012-től az FHB Bank befektetési szolgáltatások üzletágának vezetője, ezt követően 2014. szeptemberétől 2016. januárjáig a Magyar Posta Befektetési Zrt. (a Magyar Posta Zrt. és az FHB Csoport közös leányvállalata) vezérigazgatója volt. 2016-2017-ben a Budapesti Értéktőzsde (BÉT) Kereskedési és Üzletfejlesztési Igazgatóságát vezette, jelenleg üzletfejlesztési tanácsadói pozícióban dolgozik a BÉT-en.

**Dr. Keresztúri Judit Lilla**, felügyelőbizottsági tag

Dr. Keresztúri Judit Lilla 2014 óta dolgozik a Budapesti Corvinus Egyetem Befektetések és Vállalati Pénzügy Tanszék oktatójaként, jelenleg adjunktus pozícióban. Keresztúri Judit Lilla fő kutatási területe nagymennyiségű adatbázisok elemzéséhez köthető. Szakértője különböző adatelemzési és vizualizációs módszereknek. Számos tudományos cikk, R programozási könyv szerzője. Rendszeresen oktatja a Pénzügyi számítások, a Vállalati pénzügyek, az Eszközárazás és portfóliókezelés és a Vállalati pénzügyi információs rendszerek című tárgyakat. A Pénzügy mesterszakon a Vállalati Pénzügy specializáció vezetője. 2016 és 2019 között a Ferida Zrt. kockázatelemzője is volt, 2017 és 2019 között kockázatkezelő volt a Optima Befektetési Alapkezelő Zrt-nek, 2017 és 2019 között Pallas Athéné Domus Animae Alapítvány Tanácsadó Testületének tagja is volt. Doktori disszertációját 2017-ben védte meg a Budapesti Corvinus Egyetem Gazdálkodástani Doktori Iskola, Vállalati pénzügyek specializáción. Egyetemi diplomáját, a Budapesti Corvinus Egyetem Közgazdaságtudományi Karának, Pénzügy mester szakján Befektetéselemző és kockázatkezelő Főszakirányon végezte 2010-ben.